**N A C R T**

**ZAKON O OBRADI PODATAKA O PUTNICIMA U VAZDUŠNOM SAOBRAĆAJU U CILJU SPRJEČAVANJA, OTKRIVANJA I VOĐENJA KRIVIČNOG POSTUPKA ZA KRIVIČNA DJELA TERORIZMA I DRUGA TEŠKA KRIVIČNA DJELA**

1. **OSNOVNE ODREDBE**

**Predmet**

**Član 1**

 Ovim zakonom uređuje se obrada podataka o putnicima u vazdušnom saobraćaju u cilju sprječavanja, otkrivanja i vođenja krivičnog postupka za krivična djela terorizma i druga teška krivična djela, kao i pronalaska lica za kojima se traga zbog ovih krivičnih djela.

**Upotreba rodno osjetljivog jezika**

**Član 2**

 Svi izrazi koji se u ovom zakonu koriste za fizička lica u muškom rodu podrazumijevaju iste izraze u ženskom rodu.

**Značenje izraza**

**Član 3**

 Pojedini izrazi upotrebljeni u ovom zakonu imaju sljedeće značenje:

1) depersonalizacija podataka je postupak kojim se za korisnike čine nevidljivim određene vrste podataka u svrhu onemogućavanja direktne identifikacije lica na koju se podatak odnosi;

1. krivična djela terorizma su krivična djela predviđena čl. 447, 447a, 447b, 447c, 447d, 449, 449a i 449b Krivičnog zakonika Crne Gore;

3) druga teška krivična djela su krivična djela iz člana 5 ovog zakona;

4) putnik je lice koje na osnovu ugovora sa prevoznikom u vazdušnom saobraćaju ima pravo na prevoz vazduhoplovom;

5) prevoznik u vazdušnom saobraćaju je pravno ili fizičko lice kome je izdata operativna licenca ili druga odgovarajuća isprava za obavljanje usluga prevoza putnika u vazdušnom saobraćaju.

6) evidencija podataka o putnicima je evidencija o putničkim zahtjevima u vezi s putovanjem svakog putnika koja sadrži informacije potrebne za obradu i kontrolu rezervacija od strane prevoznika u vazdušnom saobraćaju i onih koji obavljaju rezervacije za svako putovanje rezervisano od strane određenog lica ili u njegovo ime, nezavisno od toga da li je sadržano u sistemu rezervacija, sistemima kontrole odlazakakoji se koriste zaprijavu putnika na letove ili ekvivalentnim sistemima sa istim funkcijama.

**II. PRENOS I RAZMJENA PODATAKA**

**Jedinica za obradu podataka o putnicima**

**Član 4**

 Obrada podataka u smislu ovog zakona u nadležnosti je organizacione jedinice nadležne za policijske poslove u organu državne uprave nadležnom za unutrašnje poslove (u daljem tekstu: Jedinica za obradu podataka o putnicima).

 Jedinica za obradu podataka o putnicima određuje policijskog službenika koji će biti odgovoran za praćenje obrade i zaštite podataka u smislu ovog zakona, kao i praćenje usklađenosti ovih aktivnosti sa propisima koji uređuju zaštitu podataka o ličnosti, i nezavistan je u svom radu (u daljem tekstu: službenik za zaštitu podataka).

 Pored poslova iz stava 2 ovog člana, službenik za zaštitu podataka predstavlja i kontakt tačku sa putnicima u vezi sa pitanjima koja se odnose na obradu podataka o ličnosti.

 Službenik za zaštitu podataka ima pristup svim podacima koje obrađuje Jedinica za obradu podataka o putnicima.

 Ako službenik za zaštitu podataka smatra da obrada podataka nije bila zakonita, može uputiti predmet Agenciji za zaštitu ličnih podataka i slobodan pristup informacijama.

**Druga teška krivična djela**

**Član 5**

 Pored obrade podataka u cilju sprječavanja, otkrivanja i vođenja krivičnog postupka za krivična djela terorizma, obrada podataka vrši se i zakrivična djela za koja se može izreći kazna zatvora od 3 godine ili teža kaznapo Krivičnom zakoniku Crne Gore, a koja u svom biću sadrže sljedeća obilježja:

1) pripadanje kriminalnoj organizaciji,

2) trgovina ljudima,

3) polno iskorišćavanje djece i dječja pornografija,

4) nedozvoljena trgovina drogama,

1. nedozvoljena trgovina oružjem, municijom i eksplozivima,
2. korupcija,
3. prevara, uključujući i prevaru koja ugrožava finansijske interese Evropske unije,
4. pranje novca i falsifikovanje valute, uključujući euro,
5. kompjuterski kriminalitet/sajber-kriminalitet,

10) krivičnih djela protiv životne sredine, uključujući i nedozvoljenu trgovinu ugroženim životinjskim vrstama i vrstama i sortama ugroženih biljaka,

11) omogućavanje neovlašćenog ulaska i boravka u Crnu Goru,

12) ubistvo, teška tjelesna povreda,

13) nedozvoljena trgovina ljudskim organima i tkivima,

14) otmica, protivpravno lišenje slobode i držanje talaca,

15) organizovana i oružanakrađa,

16) nedozvoljena trgovina kulturnim dobrima, uključujući starine i umjetnička djela,

‘ 17) falsifikovanje i piratstvo proizvoda,

18) falsifikovanjei trgovina administrativnih isprava,

19) nedozvoljena trgovina hormonskim supstancama i drugim materijama za podsticanje rasta,

20) nedozvoljena trgovina nuklearnim i radioaktivnim materijalima,

21) silovanje,

22) krivičnih djela iz nadležnosti Međunarodnog krivičnog suda,

23) protivpravno oduzimanje vazduhoplova, odnosno plovnih objekata,

24) sabotaža,

25) trgovina ukradenim vozilima, ili

26) industrijska špijunaža.

**Teritorijalna primjena**

**Član 6**

 Ovaj zakon primjenjuje se na sve letove prevoznika u vazdušnom saobraćaju u vazdušnom prostoru Crne Gore kojima je polazište u Crnoj Gori, a odredište u drugoj državi ili kojima je polazište u drugoj državi, a odredište ili međuslijetanje u Crnoj Gori.

**Nadležnosti Jedinice za obradu podataka o putnicima**

**Član 7**

 U okviru obrade podatakaJedinica za obradu podataka o putnicima nadležna je za:

 - prikupljanje, upotrebu i analizu podataka o putnicima koje vode prevoznici u vazdušnom saobraćaju, čuvanje i dostavljanje tih podataka ili rezultata njihove obrade nadležnim organima iz člana 12 stav 1 ovog zakona;

 - razmjenu podataka o putnicima i rezultata obrade tih podataka sa stranim jedinicama za obradu podataka o putnicima, organima iz člana 21 stav 1 ovog zakona, organima iz člana 14 stav 3 ovog zakona i Agencijom Evropske unije za sprovođenje zakona Evropske unije (u daljem tekstu: Europol).

 Poslove iz stava 1 ovog zakona Jedinica za obradu podataka o putnicima vrši isključivo na sigurnoj lokaciji.

 U radu Jedinice za obradu podataka o putnicima mogu učestvovati organi iz člana 12 stav 1 ovog zakona.

**Podaci o putnicima**

**Član 8**

 Podaci o putnicima koje prevoznik u vazdušnom saobraćaju prenosi Jedinici za obradu podataka o putnicima su:

 1. PNR lokator podataka;

 2. datum rezervacije, odnosno izdavanja karte;

 3. predviđeni datumi putovanja;

 4. imena i prezimena putnika;

 5. adresa i kontakt podaci (broj telefona, adresa e-pošte);

 6. svi podaci o načinu plaćanja, uključujući adresu za slanje računa;

 7. cjelokupan plan puta za određenu evidenciju podataka o putnicima;

 8. podaci o programima lojalnosti;

 9. turistička agencija;

 10. status putnika, uključujući informacije o potvrdi, prijavi na let, neprijavljivanju na let ili prijavi u posljednjem trenutku bez rezervacije;

 11. razdijeljene, odnosno podijeljene informacije iz evidencije podataka o putnicima;

 12. opšte primjedbe (uključujući i sve dostupne informacije omaloljetniku bez pratnje, i to: ime, prezime, pol, uzrast, jezik, odnosno jezici koje govori maloljetnik, ime, prezime i kontakt podaci lica koje ispraća maloljetnika na polasku i njegovu vezu sa maloljetnikom, ime, prezime i kontakt podaci lica koje dočekuje maloljetnika na dolasku i njegovu vezu sa maloljetnikom, turistička agencija na polasku i dolasku);

 13. informacije s putne karte, uključujući broj karte, datum izdavanja karte, jednosmjerne karte, polja elektronskih karata koja se odnose na cijenu;

 14. broj sjedišta i ostale informacije o sjedištu;

 15. informacije o zajedničkom letu;

 16. sve informacije koje se odnose na prtljag;

 17. broj i imena i prezimena drugih putnika iz evidencije podataka o putnicima;

 18. potpune i tačne informacije o putnicima koje će prevoziti, a koje prevoznikuvazdušnom saobraćaju dostavlja u skladu sa zakonom kojim se uređuje granična kontrola (ime i prezime, broj i vrsta putne isprave, država koja je izdala putnu ispravu i datum do kad putna isprava važi, državljanstvo, datum rođenja i pol, naziv graničnog prelaza na kojem će ući u Crnu Goru, oznaka leta, planirani datum, vrijeme i mjesto polaska i dolaska aviona, ukupan broj putnika, mjesto ukrcaja i tranzita putnika);

 19. sve hronološke izmjene podataka iz tač. 1 do 18.

 Prevoznik u vazdušnom saobraćaju dužan je da Jedinici za obradu podataka o putnicima dostavlja sve podatke iz stava 1 ovog člana prikupljene u okviru redovnog poslovanja, bez naknade.

 Ako prevoznik u vazdušnom saobraćaju Jedinici za obradu podataka o putnicima dostavi podatke koji nisu navedeni u stavu 1 ovog člana, Jedinica za obradu podataka o putnicima je dužna da trajno izbriše te podatke, bez odlaganja.

 Prevoznik u vazdušnom saobraćaju dužan je da podatke iz stava 1 ovog člana dostavlja elektronskim putem, u skladu sa protokolima i formatima Evropske komisije.

 U slučaju zajedničkih letova jednog ili više prevoznika u vazdušnom saobraćaju Jedinici za obradu podataka podatke dostavlja prevoznik koji obavlja let.

 Sadržaj protokola i formata iz stava 4 ovog člana propisuje Ministarstvo.

**Način dostavljanja podataka**

**Član 9**

 Prevoznik u vazdušnom saobraćaju dužan je da podatke iz člana 8 ovog zakona Jedinici za obradu podataka o putnicima dostavi:

 - najranije 48 sati, a najkasnije 24 časa prije zakazanog vremena polaska aviona i

 - odmah po zatvaranju leta, odnosno nakon što su se putnici ukrcali u avion koji se sprema za polazak i kada se putnici više ne mogu ukrcati ni iskrcati.

 U slučaju iz stava 1 alineja 2 ovog člana, prevoznik u vazdušnom saobraćaju dostavlja samo podatke koji se razlikuju u odnosu na podatke dostavljene na način iz stava 1 alineja 1 ovog člana, odnosno potpune podatke ako nema tehničkih mogućnosti za dostavljanje samo onih podataka koji se razlikuju.

 Izuzetno od stava 1 ovog člana, ako je pristup podacima iz evidencije podataka o putnicima potreban kako bi se odgovorilo na konkretnu i stvarnu prijetnju povezanu s krivičnim djelima terorizma i krivičnim djelima iz člana 5 ovog zakona, prevoznik u vazdušnom saobraćaju dužan je da, za svaki pojedinačan slučaj, na zahtjev Jedinice za obradu podataka o putnicima, dostavi Jedinici za obradu podataka o putnicima podatke iz člana8 ovog zakona.

**Način rada Jedinice za obradu podataka o putnicima**

**Član 10**

 Jedinica za obradu podataka o putnicima na osnovu podataka iz člana 8 ovog zakona:

 - obavlja procjenu putnika na letovima iz člana 6 ovog zakona u skladu s prethodno utvrđenim kriterijumima, radi identifikacije lica za koje je potrebno sprovesti dodatne provjere od strane organa iz člana 12 stav 1 ovog zakona i prema potrebi Europola koji se mogu dovesti u vezu sa krivičnim djelima terorizma i krivičnim djelima iz člana 5 ovog zakona ili zbog pronalaska lica za kojima se traga zbog ovih krivičnih djela,

 - dostavlja podatke na osnovu propisno obrazloženog zahtjeva podnijetog na osnovu dovoljno dokaza za svaki pojedinačni slučaj nadležnim organima iz člana ­­­12 stava 1 ovog zakona, stranim jedinicama za obradu podataka, organima iz člana 21 stav 1 ovog zakona, Europolu i organima iz člana 14 stav 3 ovog zakona,

 - sprovodi analizu podataka o putnicima u svrhu ažuriranja ili određivanja novih kriterijuma za sprovođenje procjena koje se vrše na osnovu alineje 1 ovog stava, kako bi se identifikovala sva lica koja bi mogla biti uključena u jedno ili više krivičnih djela terorizma i krivično djelo iz člana 5 ovog zakona, ili bi mogla biti lica za kojima se traga se zbog ovih krivičnih djela.

 Pri sprovođenju procjene iz stava 1 alineja 1 ovog člana, Jedinica za obradu podataka može da:

 - upoređuje podatke iz člana 8 ovog zakona s podacima u evidencijama podataka relevantnim za sprječavanje, otkrivanje i vođenje krivičnog postupka za krivična djela terorizma ili krivična djela iz člana 5 ovog zakona, odnosno za pronalazak lica za kojim se traga.

 - obrađuje podatke u skladu sa određenim kriterijumima procjene.

 Kriterijumi procjene iz stava 2 alineja 2 ovog zakona moraju biti usmjereni, proporcionalni i određeni, i ne smiju se zasnivati na rasi, boji kože, nacionalnoj pripadnosti, društvenom ili etničkom porijekla, vezi sa nekim manjinskim narodom ili manjinskom nacionalnom zajednicom, jeziku, vjeri ili uvjerenju, političkom ili drugom mišljenju, polu, promjeni pola, rodnom identitetu, seksualnoj orijentaciji i/ili interseksualnim karakteristikama, zdravstvenom stanju, invaliditetu, starosnoj dobi, imovnom stanju, bračnom ili porodičnom stanju, pripadnosti grupi ili pretpostavcio pripadnosti grupi, političkoj partiji, sindikalnoj ili drugoj organizaciji, kao i na osnovu drugih ličnih svojstava.

**Dodatna provjera putnika**

**Član 11**

 Ako se na osnovu procjene putnika iz člana 10 stav 1 alineja 1 ovog zakona automatizovanom obradom podataka utvrdi mogućnost da bi određeno lice moglo biti uključeno u jedno ili više krivičnih djela terorizma ili krivično djelo iz člana 5 ovog zakona ili da se isto potražuje zbog ovih krivičnih djela, Jedinica za obradu podataka o putnicima dodatno provjerava rezultate obrade neautomatizovanom provjerom, odnosno neposrednim uvidom u evidencije i baze podataka radi utvrđivanja potrebe za postupanjem nadležnog organa iz člana 12 stav 1 ovog zakona.

 Ako se nakon provjere iz stava 1 ovog člana utvrdi potreba za postupanjem nadležnog organa iz člana 12 stav 1 ovog zakona, Jedinica za obradu podataka o putnicima tom organu dostavlja rezultate obrade za svaku pojedinačnu situaciju.

**Domaći nadležni organi**

**Član 12**

 Državni organi koji mogu da zahtijevaju, odnosno primaju podatke koje obrađuje Jedinica za obradu podataka o putnicima ili rezultate te obrade, radi daljeg ispitivanja ili preduzimanja odgovarajućih mjera u okviru svojih nadležnosti, a u cilju sprječavanja, otkrivanja i vođenja krivičnog postupka za krivična djela terorizma ili krivična djela iz člana 5 ovog zakona, odnosno pronalaska lica za kojima se traga zbog ovih krivičnih djela, su: organizaciona jedinica nadležna za policijske poslova u okviru organa državne uprave nadležnog za unutrašnje poslove, organ državne uprave nadležan za poslove odbrane, Agencija za nacionalnu bezbjednost, organ državne uprave nadležan za poslove finansija, organ državne uprave nadležan za poslove carina, državno tužilaštvo i sudovi.

 Organi iz stava 1 ovog člana podatke iz evidencije podataka o putnicima i rezultat obrade tih podataka mogu dodatno obrađivati samo u cilju sprječavanja, otkrivanja i vođenja krivičnog postupka zbog krivičnih djela terorizma i drugih teških krivičnih djelaiz člana 5 ovog zakona, kao i pronalaska lica za kojima se traga zbog ovih krivičnih djela.

 Organi iz stava 1 ovog člana ne mogu donijeti odluku koja bi proizvela pravne posljedice na lice ili bi značajno uticala na to lice, isključivo na osnovu automatizovane obrade podataka Jedinice za obradu podataka o putnicima, već se moraju izvršiti dodatne provjere.

**Strana jedinica za obradu podataka o putnicima**

**Član 13**

 Jedinica za obradu podataka o putnicima može da dostavlja podatke koje obrađuje ili rezultate te obrade na zahtjev država članica Evropske unije, radi daljeg ispitivanja ili preduzimanja odgovarajućih mjera u okviru svojih nadležnosti, a u cilju sprječavanja, otkrivanja i vođenja krivičnog postupka za krivična djela terorizma i krivična djelaiz člana 5 ovog zakona,kao i pronalaska lica za kojima se traga, preko organa, odnosno organizacione jedinice u organu te države nadležnom za obradu podataka iz člana 8 ovog zakona (u daljem tekstu: strana jedinica za obradu podataka o putnicima).

**Dostavljanje podataka na zahtjev**

**Član 14**

 Jedinica za obradu podataka o putnicima, na osnovu obrazloženog zahtjeva, dostavlja nadležnim organima iz člana 12 stav 1 ovog zakona i stranoj jedinici za obradu podataka o putnicima, podatke iz evidencije podataka o putnicima, ako nisu depersonalizovani, kao i rezultat obrade tih podataka kada je obrada izvršena, ako su ti podaci potrebni za određeni slučaj sprječavanja, otkrivanja i vođenja krivičnog postupka za krivična djela terorizma ilikrivična djela iz člana 5 ovog zakona, odnosno pronalaska lica za kojima se traga zbog ovih krivičnih djela.

 Ako su podaci iz stava 1 ovog člana depersonalizovani, mogu se dostaviti samo ako se opravdano smatra da je to potrebno u konkretnom slučaju u cilju sprječavanja, otkrivanja i vođenja krivičnog postupka za krivična djela terorizma i krivična djela iz člana 5 ovog zakona, odnosno pronalaska lica za kojima se traga zbog ovih krivičnih djela, i ako to odobri rukovodilac Jedinice za obradu podataka o putnicima u skladu sa članom 23 stav 5 ovog zakona.

 Jedinica za obradu podataka o putnicimamože na osnovu obrazloženog zahtjeva nadležnog organa države članice Evropske unije koji nije strana jedinica za obradu podataka o putnicima, da dostavlja podatke iz evidencije podataka o putnicima samo kada je to potrebno u hitnim situacijama i pod uslovima iz st. 1 i 2 ovog člana.

 Ako je za odgovor na konkretnu i stvarnu prijetnju povezanu s krivičnim djelom terorizma ili krivičnim djelom iz člana 5 ovog zakona potreban pristup podacima iz evidencije podataka o putnicima, Jedinica za obradu podataka o putnicima može na osnovu obrazloženog zahtjeva strane jedinice za obradu podataka o putnicima, u bilo kom trenutku od prevoznika u vazdušnom saobraćaju tražiti podatke u skladu sa članom 9 stav 3 ovog zakona koje dostavlja stranoj jedinici za obradu podataka o putnicima koja je podnijela zahtjev.

**Dostavljanje podataka bez zahtjeva**

**Član 15**

 Podatke i rezultate obrade podataka u vezi s licima koje je identifikovala u skladu sa članom 10 ovog zakona, a u vezi sa kojim procijeni da mogu biti potrebni organima iz člana 12 stav 1 ovog zakona, stranoj jedinici za obradu podataka o putnicima, odnosno Europolu, radi sprječavanja, otkrivanja i vođenja krivičnog postupka za krivična djela terorizma ili krivična djela iz člana 5 ovog zakona, kao i pronalaska lica za kojima se traga zbog ovih krivičnih djela, Jedinica za obradu podataka o putnicima dostavlja tim organima na sopstvenu inicijativu.

**Član 16**

 Jedinica za obradu podataka o putnicima može da zahtijeva odstrane jedinice za obradu podataka o putnicima podatke o putnicima koje je prikupila, ako su ti podaci potrebni radi sprječavanja, otkrivanja i vođenja krivičnog postupka za krivična djela terorizma i krivična djela iz člana 5 ovog zakona, odnosno radi pronalaska lica za kojima se traga zbog ovih krivičnih djela.

 Razmjena podataka između država u smislu ovog člana odvija se putem postojećih zaštićenih kanala za međunarodnu operativnu policijsku saradnju.

**Član 17**

 Izuzetno od člana 16 stav 1 ovog zakona, u hitnim situacijama koje ne trpe odlaganje, nadležni organi iz člana 12 stav 1 ovog zakona mogu podnijeti zahtjev stranoj jedinici za obradu podataka o putnicima radi dostavljanja podataka iz evidencije podataka o putnicima te jedinice, ako su ti podaci potrebni radi sprječavanja, otkrivanja i vođenja krivičnog postupka za krivična djela terorizma i krivična djela iz člana 5 ovog zakona, odnosno pronalaska lica za kojima se traga zbog ovih krivičnih djela.

 Prilikom dostavljanja zahtjeva iz stava 1 ovog člana stranoj jedinici za obradu podataka, kopija tog zahtjeva dostavlja se Jedinici za obradu podataka.

**Razmjena podataka sa Europolom**

**Član 18**

 Jedinica za obradu podataka o putnicima može na osnovu obrazloženog zahtjeva da dostavlja Europolu podatke iz evidencije podataka o putnicima ili rezultate te obrade i to preko nacionalne jedinice Europola, elektronskim putem, ako je to potrebno u cilju sprječavanja, otkrivanja ili vođenja krivičnog postupka za krivična djela terorizma i krivična djela iz člana 5 ovog zakona, odnosno pronalaska lica za kojima se traga zbog ovih krivičnih djela i ako je to krivično djelo u nadležnosti Europola.

 Razmjena podataka u smislu ovog člana vrši se preko mrežne aplikacije za sigurnu razmjenu informacija Europola i to na jeziku koji se koristi prilikom upotrebe ove aplikacije.

**Zahtjev za dostavljanje podataka o putnicima**

**Član 19**

 Zahtjev za dostavljanje podataka o putnicima koji podnose nadležni organi iz člana 12 stav 1 ovog zakona, strana jedinica za obradu podataka o putnicima, Europol i nadležni organ iz člana 21 stav 1 ovog zakona sadrži:

 1. ime, prezime i naziv radnog mjesta službenika koji podnosi zahtjev. Ako za pojedine organe ovi podaci predstavljaju tajne podatke, kao i u slučaju kad zahtjev podnosi strana jedinica za obradu podataka o putnicima, Europol ili organ iz člana 21 stav 1 ovog zakona navodi se samo naziv tog organa;

 2. pravni osnov za traženje podataka;

 3. svrhu koja će se postići dostavljanjem podataka;

 4. razloge zbog kojih se svrha iz tačke 3 ovog člana ne može postići bez dostavljanja traženih podataka ili koji predstavljaju bitnu prepreku u postizanju te svrhe.

**Obavještavanje Evropske komisije**

**Član 20**

 Jedinica za obradu podataka o putnicima jednom godišnje dostavlja Evropskoj komisiji potrebne statističke podatke koji su obrađeni u smislu ovog zakona, a koji ne smiju uključivati lične podatke u smislu zakona koji uređuje zaštitu podataka o ličnosti.

**III. PRENOS I RAZMJENA PODATAKA SA TREĆIM DRŽAVAMA**

**Prenos i razmjena podataka sa trećim državama**

**Član 21**

 Podaci o putnicima i rezultati obrade tih podataka mogu da se dostavljaju organu, odnosno organizacionoj jedinici u organu nadležnom za obradu podataka iz člana 8 ovog zakona u državi koja nije država članica Evropske unije, na osnovu obrazloženog zahtjeva ako:

 - je to dostavljanje potrebno u cilju sprječavanja, otkrivanja i vođenja krivičnog postupka za krivična djela terorizma i krivična djela iz člana 5 ovog zakona, odnosno pronalaska lica za kojima se traga zbog ovih krivičnih djela,

 - je ta država saglasna da te podatke dostavlja državi članici Evropske unije kada je to potrebno u cilju sprječavanja, otkrivanja i vođenja krivičnog postupka za krivična djela terorizma ili krivična djela iz člana 5 ovog zakona, odnosno pronalaska lica za kojima se traga zbog ovih krivičnih djela,

 - je ta država saglasna da te podatke prenosi drugoj državi koja nije država članica Evropske unije, uz izričito odobrenje Jedinice za obradu podataka o putnicima, ako je to potrebno u cilju sprječavanja, otkrivanja i vođenja krivičnog postupka za krivična djela terorizma i krivična djela iz člana 5 ovog zakona, odnosno pronalaska lica za kojima se traga zbog ovih krivičnih djela; i

 - ako su ispunjeni uslovi iz člana 14 st. 1 i 2 ovog zakona.

 Jedinica za obradu podataka o putnicima dostavlja podatke o putnicima organu iz stava 1 ovog člana pod uslovima utvrđenim ovim zakonom i samo ako ta država ispunjava uslove u pogledu zaštite podataka o ličnosti propisanezakonom kojim se uređuje zaštita podataka o ličnosti.

 O svakom dostavljanju podataka organu iz stava 1 ovog člana Jedinica za obradu podataka o putnicima obavještava službenika za zaštitu podataka.

**Član 22**

 Ako se podaci o putnicima dobijeni od države članice Evropske unije dostavljaju državi iz člana 21 stav 1 ovog zakona, Jedinica za obradu podataka o putnicima to može izvršiti uz prethodnu saglasnost države članice Evropske unije iz koje su podaci dobijeni.

 Izuzetno od stava 1 ovog člana, Jedinica za obradu podataka o putnicima može izvršiti dostavljanje podataka i bez saglasnosti države članice Evropske unije:

* ako je dostavljanje podataka potrebno radi odgovaranja na konkretnu i stvarnu prijetnju u vezi s krivičnim djelima terorizma ili krivičnim djelima iz člana 5 ovog zakona u toj državi članici ili državi iz člana 21 stav 1 ovog zakona, i
* ako se prethodna saglasnost ne može dobiti blagovremeno.

 O dostavljanju podataka iz stava 2 ovog člana Jedinica za obradu podataka o putnicimabez odlaganja obavještava organ koji je nadležan za davanje saglasnosti iz stava 1 ovog člana.

 Odostavljanju podataka iz st. 1 i 2 ovog člana Jedinica za obradu podataka o putnicima sastavlja službenu zabilješku radi moguće naknadne provjere prenosa podataka.

**Član 23**

 Jedinica za obradu podataka o putnicima može da zahtijeva od države iz člana 21 stav 1 ovog zakona podatke o putnicima koje je prikupila, ako su ti podaci potrebni radi sprječavanja, otkrivanja i vođenja krivičnog postupka za krivična djela terorizma i krivična djela iz člana 5 ovog zakona, odnosno radi pronalaska lica za kojima se traga zbog ovih krivičnih djela.

 Razmjena podataka između država u smislu ovog člana odvija se putem postojećih zaštićenih kanala za međunarodnu operativnu policijsku saradnju.

**IV. ČUVANJE I DEPERSONALIZACIJA PODATAKA**

**Depersonalizacija podataka**

**Član 24**

 Podaci o putnicima koje prevoznik u vazdušnom saobraćaju dostavlja Jedinici za obradu podataka o putnicima čuvaju se pet godina od dana njihovog prenosa.

 Nakon isteka roka od šest mjeseci od dana prenosa podataka iz stava 1 ovog člana svi podaci se depersonalizuju na način da se za korisnike određene vrste podataka čine nevidljivim u svrhu onemogućavanja direktne identifikacije lica na koje se podatak odnosi.

 Podaci iz stava 2 ovog člana koji se za korisnike čine nevidljivim su:

 - imena i prezimena, uključujući imena i prezimena drugih putnika u evidenciji podataka o putnicima i broj putnika u toj evidenciji koji putuju zajedno;

 - adresa i kontakt podaci;

 - svi podaci o načinu plaćanja, uključujući adresu za slanje računa, u mjeri u kojoj sadrže bilo kakve informacije koje bi mogle poslužiti za direktnu identifikaciju lica na koju se odnose ili bilo kojeg drugog lica;

 - podaci o programima lojalnosti;

 - opšte primjedbe u mjeri u kojoj sadrže bilo kakve informacije koje bi mogle poslužiti za direktnu identifikaciju lica na koju se odnosi podatak;

 - podaci iz člana 8 stav 1 tačka 18 ovog zakona.

 Nakon isteka roka od šest mjeseci od dana prenosa podataka iz stava 1 ovog člana ponovno otkrivanje potpunih podataka o putnicima dopušteno je:

 - ako se opravdano smatra da je to potrebno u cilju sprječavanja, otkrivanja i vođenja krivičnog postupka za krivična djela terorizma ili krivična djela iz člana 5 ovog zakona, odnosno pronalaska lica za kojima se traga zbog ovih krivičnih djela, i

 - ako to odobri rukovodilac Jedinice za obradu podataka o putnicima, pri čemu o ponovnom otkrivanju podataka obavještava službenika za zaštitu podatakakoji obavlja naknadnu provjeru opravdanosti otkrivanja podataka i postupa u skladu sa posebnim propisima koji uređuju zaštitu podataka o ličnosti.

 Ponovno otkriveni podaciponovo se depersonalizuju najkasnije u roku od 48 časova od davanja odobrenja rukovodioca Jedinice za obradu podataka o putnicima.

**Brisanje podataka**

**Član 25**

 Po isteku roka od pet godina od dana prenosa podataka o putnicima u vazdušnom saobraćaju Jedinici za obradu podataka o putnicima, podaci se trajno brišu.

 Izuzetno od stava 1 ovog člana, podaci o putnicima koji su, u smislu ovog zakona, dostavljeni organu iz člana 12 stav 1 ovog zakona, stranoj jedinici za obradu podataka, Europolu, organu iz člana 21 stav 1 ovog zakona, ili organu iz člana 14 stav 3 ovog zakona, čuvaju se u skladu sa propisima o zaštiti podataka o ličnosti.

**Čuvanje podataka**

**Član 26**

 Rezultati obrade podataka iz člana 10 stav 1 alineja 1 ovog zakona čuvaju se u Jedinici za obradu podataka o putnicima onoliko vremena koliko je potrebno da se o pozitivnom rezultatu obrade obavijeste nadležni organi iz člana 12 stav 1 ovog zakona, strana jedinica za obradu podataka o putnicima, organ iz člana 21 stav 1 ovog zakona ili Europol.

 U slučaju kada se dodatnom provjerom pozitivnog rezultata automatizovane obrade podataka iz člana 10 stav 1 alineja 1 ovog zakona utvrdi da određeno lice nije uključeno u jedno ili više krivičnih djela terorizma ili krivičnih djela iz člana 5 ovog zakona, odnosno nije lice za kojim se traga zbog ovih krivičnih djela (negativan rezultat obrade), takav podatak može se čuvati kako bi se izbjegli eventualni budući lažni pozitivni rezultati, i to dok se čuvaju podaci čijom obradom se došlo do takvog rezultata.

**Prava putnika**

**Član 27**

 Pilikom obrade podataka o ličnosti u skladu sa ovim zakonom svakom putniku se mora obezbijediti jednako pravo na zaštitu njegovih podataka o ličnosti, pravo pristupa, ispravljanja, brisanja i ograničavanja tih podataka, kao i pravo na naknadu i na pravno sredstvo, u skladu sa propisima koji uređuju zaštitu podataka o ličnosti.

 Pravo pristupa podacima iz stava 1 ovog člana ne odnosi se na podatke koji su depersonalizovani.

 Prilikom obrade podataka iz evidencije podataka o putnicima primjenjuju se odgovarajuće tehničke mjere za zaštitu podataka o ličnosti od slučajnog ili nezakonitog uništenja ili slučajnog gubitka, mijenjanja ili neovlašćenog otkrivanja ili pristupanja tim podacima.

 U slučajevima kad postoji vjerovatnoća da može doći do kršenja ličnih podataka, odnosno ugrožavanja zaštite ličnih podataka, ili se može ugroziti privatnost lica čiji se podaci obrađuju, Jedinica za obradu podataka o putnicima će o tome obavijestiti to lice i Agenciju za zaštitu ličnih podataka i slobodan pristup informacijama, bez odlaganja.

**Evidencije**

**Član 28**

Jedinica za obradu podataka o putnicima dužna je da vodi evidenciju o svim sistemima i postupcima obrade podataka koja je u njenoj u nadležnosti u skladu sa ovim zakonom.

 Evidencija iz stava 1 ovog člana sadrži:

1. imena i prezimena službenika Jedinice za obradu podataka o putnicima koji su ovlašćeni za obradu i pristup podacima;
2. zahtjeve stranih jedinica za obradu podataka o putnicima, nadležnih organa iz člana 12 stav 1 ovog zakona, organa iz člana 21 stav 1 ovog zakona, organa iz člana 14 stav 3 ovog zakona i Europola.

 Pored evidencije iz stava 2 ovog člana, Jedinica za obradu podataka o putnicima vodi evidenciju i o različitim postupcima obrade podataka i to o prikupljanju, obavljanju uvida, otkrivanju ili brisanju podataka.

 Evidencija o uvidu i otkrivanju podataka sadrži svrhu, datum i vrijeme uvida ili otkrivanja podataka, kao i identitet lica koje je obavilo uvid ili otkrilo podatke i lica koje je primilo te podatke, u mjeri u kojoj je to moguće.

 Evidencija iz stava 3 ovog člana može se koristiti isključivo u cilju kontrole unutar Jedinice za obradu podataka o putnicima, obezbjeđenja potpunosti i sigurnosti, kao i revizije podataka, i čuva se pet godina.

 Podaci iz st. 2 i 3 ovog člana mogu se dati na raspolaganje nadležnom nadzornim organu.

**V. NADZOR NAD SPROVOĐENJEM ZAKONA**

**Član 29**

 Inspekcijski nadzor nad sprovođenjem ovog zakona u pogledu zaštite podataka o ličnostivrši Agencija za zaštitu ličnih podataka i slobodan pristup informacijama.

 Inspekcijski nadzor nad sprovođenjem ovog zakona u pogledu dostavljanja podataka od strane prevoznika u vazdušnom saobraćaju vrši Jedinica za obradu podataka o putnicima.

**VI.KAZNENE ODREDBE**

**Član 30**

Novčanom kaznom od 3.000 eura do 5.000 eura kazniće se za prekršaj pravno lice ako:

1) Jedinici za obradu podataka o putnicima ne dostavi sve podatke iz člana 8 stav 1 ovog člana prikupljene u okviru redovnog poslovanja, bez naknade (član 8 stav 2);

2) ne dostavi elektronskim putem podatke iz člana 8 stav 1 ovog zakona, u skladu sa protokolima i formatima Evropske komisije (član 8 stav 4);

3) Jedinici za obradu podataka o putnicima, ne dostavi podatke iz člana 8 ovog zakona najranije 48 sati, a najkasnije 24 časa prije zakazanog vremena polaska aviona, kao i odmah po zatvaranju leta, odnosno nakon što su se putnici ukrcali u avion koji se sprema za polazak i kada se putnici više ne mogu ukrcati ni iskrcati (član 9 stav 1);

4) u slučaju kada je pristup podacima iz evidencije podataka o putnicima potreban kako bi se odgovorilo na konkretnu i stvarnu prijetnju povezanu s krivičnim djelima terorizma i krivičnim djelima iz člana 5 ovog zakona, na zahtjev Jedinice za obradu podataka o putnicima, za svaki pojediničan slučaj, ne dostavi toj jedinici podatke o putnicima iz člana 8 ovog zakona (član 9 stav 3).

Za prekršaj iz stava 1 ovog člana kazniće se i odgovorno lice u pravnom licu novčanom kaznom od 300 eura do 1.000 eura.

Za prekršaj iz stava 1 ovog člana kazniće se i preduzetnik novčanom kaznom od 500 eura do 3.000 eura.

Za prekršaj iz stava 1 ovog člana može se izreći i zaštitna mjera zabrane vršenja djelatnosti u trajanju do šest mjeseci.

**VII. PRELAZNE I ZAVRŠNE ODREDBE**

**Shodna primjena odredbi**

**Član 31**

 Odredbe ovog zakona koje se odnose na razmjenu podataka sa državama iz člana 13 ovog zakona shodno se primjenjuju i na države iz člana 21 stav 1 ovog zakona do ulaska Crne Gore u Evropsku uniju, ako te države ispunjavaju uslove u pogledu zaštite podataka o ličnosti koje propisuje zakon kojim se uređuje zaštita podataka o ličnosti.

**Odložena primjena odredbi**

**Član 32**

 Primjena člana 14 stav 3, čl. 17 i 20 i odredbi poglavlja III ovog zakona počinje danom ulaska Crne Gore u Evropsku uniju.

**Stupanje na snagu**

**Član 33**

Ovaj zakon stupa na snagu osmog dana od dana objavljivanja u “Službenom listu Crne Gore”.

**O B R A Z L O Ž E NJ E**

**I. USTAVNI OSNOV ZA DONOŠENJE ZAKONA**

Ustavni osnov za donošenje ovog zakona sadržan je u odredbi člana 16 stav 1 tačka 5 Ustava Crne Gore („Službeni list Crne Gore”, br.1/07) kojom je propisano da se zakonom u skladu sa Ustavom, uređuju i druga pitanja od interesa za Crnu Goru.

**II. RAZLOZI ZA DONOŠENJE ZAKONA**

Razlog za donošenje ovog zakona zasnovan je na potrebi usaglašavanja pravnog sistema Crne Gore sa Direktivom (EU) 2016/681 Evropskog parlamenta i Savjeta od 27. aprila 2016. godine o upotrebi podataka iz evidencije podataka o putnicima (PNR) u svrhu sprječavanja, otkrivanja, istrage i krivičnog gonjenja za krivična djela terorizma i druga teška krivična djela.

Implementacija navedene Direktive EU predstavlja obavezu Crne Gore u pregovorima o pristupanju Evropskoj uniji, i jednu od ključnih mjera u pregovaračkom poglavlju 24.

**III. USAGLAŠENOST SA PRAVNOM TEKOVINOM EVROPSKE UNIJE I POTVRĐENIM MEĐUNARODNIM KONVENCIJAMA**

Zakon je usaglašen sa Direktivom (EU) 2016/681 Evropskog parlamenata i Savjeta od 27. aprila 2016. godine o upotrebi podataka iz evidencije podataka o putnicima (PNR) u svrhu sprječavanja, otkrivanja, istrage i krivičnog gonjenja za krivična djela terorizma i druga teška krivična djela.

**IV. OBJAŠNJENJE OSNOVNIH PRAVNIH INSTITUTA**

Prepoznajući potrebu za usaglašavanjem sa pravnom tekovinom Evropske unije, kao i želju da se unaprijedi borba protiv krivičnih djela terorizma i drugih teških krivičnih djela, po prvi put u Crnoj Gori urediće se obrada podataka o putnicima u vazdušnom saobraćaju u cilju sprječavanja, otkrivanja i vođenja krivičnog postupka za pomenuta krivična djela, kao i pronalaska lica za kojima se traga zbog ovih krivičnih djela.

**U poglavlju Osnovne odrebe** Nacrta zakona određen je predmet zakona, odnosno propisano je da se ovim zakonom uređuje obrada podataka o putnicima u vazdušnom saobraćaju u cilju sprječavanja, otkrivanja i vođenja krivičnog postupka za krivična djela terorizma i druga teška krivična djela, kao i pronalaska lica za kojima se traga zbog ovih krivičnih djela. Takođe, predviđena je upotreba rodno osjetljivog jezika, i definisani su izrazi koji će se koristiti u Zakonu.

**U Poglavlju Prenos i razmjena podataka** predviđeno je da je obrada podataka u smislu ovog zakona u nadležnosti organizacione jedinice policije, koja će postati organizaciona jedinica Ministarstva unutrašnjih poslova ako Skupština Crne Gore usvoji Predlog zakona o unutrašnjim poslovima. Jedinica za obradu podataka o putnicima određuje policijskog službenika koji će biti odgovoran za praćenje obrade i zaštite podataka, kao i praćenje usklađenosti aktivnosti sa propisima koji uređuju zaštitu podataka o ličnosti, i koji je nezavistan je u svom radu. Ovom formulacijom se daje na značaju zaštiti podataka o ličnosti, i praćenju zakonite obrade ličnih podataka, što predstavlja i standard iz Direktive EU 2016/681. Takođe, neophodno je predvidjeti i da ovo lice bude nezavisno u svom radu kako bi objektivno i profesionalno moglo da obavlja svoj posao. Dodatna zaštita od eventualne zloupotrebe prilikom obrade ličnih podataka je i propisivanje mogućnosti da službenik za zaštitu podataka može uputiti predmet Agenciji za zaštitu ličnih podataka ako smatra da određena obrada podatka nije bila zakonita.

Član 5 Zakona propisuje kriterijume na osnovu kojih će se utvrđivati za koja krivična djela je moguće vršiti obradu i razmjenu podataka. Kako bi se adekvatno transponovala Direktiva EU 2016/681, odnosno obuhvatila sva djela navedena u Prilogu II Direktive, te mogućnost primjene člana 5 Nacrta zakona i u ovom trenutku a i nakon ulaska Crne Gore u EU, predmetnim članom smo propisali da su *druga teška krivična djela* u smislu ovog zakona, krivična djela za koja se *može izreći* kazna zatvora od 3 godine ili teža kazna po Krivičnom zakoniku Crne Gore, a koja u svom biću sadrže obilježja iz Priloga II Direktive. Naime, Direktiva predviđa da su druga teška krivična djela djela koja su predviđena Prilogom II Direktive a za koja je prema krivičnom zakonodavstvu države kao maksimalna kazna zatvora (govoreći o rasponu minimalna zaprijećena kazna-maksimalna zaprijećena kazna, npr. kazna zatvora od 2 do 10 godina) propisana najmanje 3 godine. Prema tome, kako bi izbjegli nabrajanje krivičnih djela, čime bismo znatno otežali razmjenu podataka (provjera dvostruke kažnjivosti krivičnih djela prema Zakonu o međunarodnoj pomoći u krivičnim stvarima), odlučili smo se za nabrajanje bitnih obilježja krivičnih djela a za koja se *može izreći kazna zatvora od 3 godine ili teža kazna*, kako bi obuhvatili i kazne zatvora ispod 3 godine a i preko 3 godine i navedenu Direktivu prilagodili našem krivičnom zakonodavstvu.

U ovom poglavlju predviđeno je i da se zakon primjenjuje na sve letove prevoznika u vazdušnom saobraćaju u vazdušnom prostoru Crne Gore kojima je polazište u Crnoj Gori, a odredište u drugoj državi ili kojima je polazište u drugoj državi, a odredište ili međuslijetanje u Crnoj Gori. Takođe, definisane su nadležnosti Jedinice za obradu podataka, kao i podaci o putnicima koje prevoznik u vazdušnom saobraćaju prenosi Jedinici za obradu podataka, što predstavlja potpuno usklađivanje sa nadležnostima jedinice i podacima o putnicima iz Direktive EU 2016/681.

Pored načina rada i postupka razmjene podataka, u ovom poglavlju su definisani i domaći nadležni organi (član 12) koji mogu da zahtijevaju, odnosno primaju podatke koje obrađuje Jedinica za obradu podataka o putnicima ili rezultate te obrade, radi daljeg ispitivanja ili preduzimanja odgovarajućih mjera u okviru svojih nadležnosti, a u cilju sprječavanja, otkrivanja i vođenja krivičnog postupka za krivična djela terorizma ili krivična djela iz člana 5 ovog zakona, odnosno pronalaska lica za kojima se traga zbog ovih krivičnih djela. Članom 13 propisano je da Jedinica za obradu podataka o putnicima može da dostavlja podatke koje obrađuje ili rezultate te obrade *na zahtjev država članica Evropske unije*, preko organa, odnosno organizacione jedinice u organu te države nadležnom za obradu podataka, što se u smislu ovog zakona naziva *strana jedinica za obradu podataka o putnicima*. Dakle, Jedinica za obradu podataka o putnicima će razmjenjivati podatke sa drugim državama preko jedinica nadležnih za obradu podataka u tim državama.

Čl. 14, 15, 16, 17 i 18 Nacrta zakona propisuje se način razmjene podataka sa stranim jedinicama za obradu podataka, sa nadležnim organima u Crnoj Gori, kao i sa Europolom. Naime, kompletan postupak i način razmjene podataka predstavlja standard iz Direktive EU 2016/681. Navedeni subjekti će moći da upućuju zahtjeve za dostavljanje podataka Jedinici za obradu podataka o putnicima. Članom 14 stav 3 predviđena je i mogućnost da Jedinica za obradu podataka o putnicima na osnovu obrazloženog zahtjeva nadležnog organa države članice Evropske unije, (tužilaštvo, sud,..) dostavlja podatke iz evidencije podataka o putnicima samo kada je to potrebno u hitnim situacijama i pod uslovima propisanim ovim članom. Međutim, kako je ovo mogućnost koju samo države članice mogu da sprovode, u prelaznim i završnim odredbama smo predvidjeli da će se stav 3 člana 14 primjenjivati od ulaska Crne Gore u EU. Nadalje, član 15 daje i mogućnost Jedinici za obradu podataka o putnicima da na sopstvenu inicijativu, ako tokom obrade podataka procijeni da bi ti podaci bili potrebni subjektima sa kojima u smislu ovog zakona vrši razmjenu, dostavlja podatake tim subjektima, a sve naravno u cilju sprječavanja, otkrivanja i vođenja krivičnog postupka za krivična djela terorizma ili krivična djela iz člana 5 ovog zakona, kao i pronalaska lica za kojima se traga zbog ovih krivičnih djela. Konačno, kako bi dostavljanje podataka bilo recipročno, članom 16 predviđeno je i da Jedinica za obradu podataka o putnicima može da zahtjeva podatke u smislu ovog zakona od strane jedinice za obradu podataka.

Govoreći o dostavljanju podataka na zahtjev subjekata koji su u smislu ovog zakona ovlašćeni da upućuju zahtjev, to je bilo neophodno propisati i šta pomenuti zahtjev sadrži, a isto je definisano članom 19 koji ispunjava uslove propisane Direktivom EU 2016/681. Član 20 definiše da Jedinica za obradu podataka o putnicima jednom godišnje dostavlja Evropskoj komisiji potrebne statističke podatke koji su obrađeni u smislu ovog zakona, a koji ne smiju uključivati lične podatke u smislu zakona koji uređuje zaštitu podataka o ličnosti. Kako će Crna Gora biti u obavezi da dostavlja pomenute podatke Evropskoj komisiji tek kada postane članica EU, to smo u prelaznim i završnim odredbama predvidjeli da će se ovaj član primjenjivati od ulaska Crne Gore u EU.

**Poglavlje III Prenos i razmjena podataka sa trećim državama** definiše prenos i razmjenu podataka sa trećim državama, tj. državama koje nisu članice EU. Ovo poglavlje će se primjenjivati od dana pristupanja Crne Gore Evropskoj uniji, s obzirom da je Crna Gora u ovom trenutku još uvijek treća država pa nije moguće primijeniti ovu odredbu Direktive EU 2016/681.

**Poglavlje IV Čuvanje i depersonalizacija podataka** predviđa postupak čuvanja podataka, njihove depersonalizacije na način da se za korisnike određene vrste podataka čine nevidljivim u svrhu onemogućavanja direktne identifikacije lica na koje se podatak odnosi. Propisano je da se podaci o putnicima koje prevoznik u vazdušnom saobraćaju dostavlja Jedinici za obradu podataka o putnicima čuvaju pet godina od dana njihovog prenosa, i da se nakon isteka roka od šest mjeseci od dana prenosa podataka svi podaci depersonalizuju. Takođe, definisano je da se po isteku roka od pet godina od dana prenosa podataka o putnicima u vazdušnom saobraćaju Jedinici za obradu podataka o putnicima, podaci trajno brišu.

Naime, podaci o putnicima koji su, u smislu ovog zakona, dostavljeni organu iz člana 12 stav 1 ovog zakona, stranoj jedinici za obradu podataka, Europolu, organu iz člana 21 stav 1 ovog zakona, ili organu iz člana 14 stav 3 ovog zakona, čuvaju se u skladu sa propisima o zaštiti podataka o ličnosti, što predstavlja garanciju za zakonitu obradu ličnih podataka.

Predviđeno je da se, prilikom obrade podataka o ličnosti u skladu sa ovim zakonom, svakom putniku mora osigurati jednako pravo na zaštitu njegovih podataka o ličnosti, pravo pristupa, ispravljanja, brisanja i ograničavanja tih podataka, kao i pravo na naknadu i na pravno sredstvo, u skladu sa propisima koji uređuju zaštitu podataka o ličnosti.

Takođe, kompletan postupak čuvanja i depersonalizacije podataka je u potpunosti usklađen sa Direktivom EU 2016/681.

**Poglavlje V Nadzor nad sprovođenjem zakona** predviđa da inspekcijski nadzor nad sprovođenjem ovog zakona u pogledu zaštite podataka o ličnosti vrši Agencija za zaštitu ličnih podataka i slobodan pristup informacijama, dok će inspekcijski nadzor nad sprovođenjem ovog zakona u pogledu razmjene podataka od strane prevoznika u vazdušnom saobraćaju vršiti Jedinica za obradu podataka o putnicima.

**Poglavlje VI** propisuje kaznene odredbe, dok **poglavlje VII** definiše prelazne i završne odredbe. Naime, kako bi omogućili razmjenu podataka sa trećim državama i prije ulaska Crne Gore u EU,, a posebno uzimajući u obzir i činjenicu da je trenutno i Crna Gora treća država, predvidjeli smo da se odredbe ovog zakona koje se odnose na razmjenu podataka sa državama članicama EU shodno primjenjuju i na treće države (države koje nisu članice EU) do ulaska Crne Gore u Evropsku uniju, ako te treće države ispunjavaju uslove u pogledu zaštite podataka o ličnosti koje propisuje zakon kojim se uređuje zaštita podataka o ličnosti.

U istom poglavlju predviđeno je da će primjena člana 14 stav 3, čl. 17 i 20 i odredbi poglavlja III ovog zakona počinje danom ulaska Crne Gore u Evropsku uniju, imajući u vidu da se iste mogu primjenjivati kada Crna Gora postane država članica EU, i na taj način stvori osnov da se Crna Gora ponaša kao država članica.

**V. PROCJENA FINANSIJSKIH SREDSTAVA ZA SPROVOĐENJE ZAKONA**

Za sprovođenje ovog zakona potrebna su dodatna finansijska sredstva iz Budžeta Crne Gore za 2021. godinu u dijelu nabavke opreme za razmjenu podataka koju će koristiti Jedinica za obradu podataka.